हिमाचल में शिमला जिले के रोहरू तहसील में समृद्ध जुब्बल-कोटखाई क्षेत्र में एक छोटा-सा गांव है कियारी. इसे कभी एशिया का सबसे समृद्ध गांव माना जाता था. जुब्बल-कोटखाई क्षेत्र से गुजरते हुए मैंने पाया कि बाहर से जो चीजें दिखती हैं, वे सच नहीं हैं. गांव के गांव खाली पड़े हैं, जहां कुछ बुजुर्ग ही बचे हैं. ज्यादातर घरों के आउट हाउस में नेपाली प्रवासी श्रमिक रहते हैं, जबकि घरों के मुख्य हिस्सों में ताला जड़ा है.